Hari ya kashe daruruwa a masallacin Juma′a a Masar | Labarai | DW | 24.11.2017
Hari ya kashe daruruwa a masallacin Juma'a a Masar
Sama da mutane 230 ne aka tabbatar sun salwanta a wani harin bam da aka kaddamar a masallacin Al Rawdah da ke arewacin Sinai na kasar Masar.
Rahotannin da ke fitowa daga Masar, na cewa sama da mutane 230 ne suka salwanta a wani harin bam da aka kaddamar a masallacin Al Rawdah da ke arewacin Sinai.
Shaidu sun ce 'yan bindigar da suka kai harin sun yi wa masalllacin zobe ne, suka kuma tayar da bama-bamai tare da buda wuta ta hanyar harbe jama'a da bindiga. Kuma baya ga wadanda suka mutun, akwai ma wasu sama da 100 da suka ji rauni. wannan dai shi ne harin ta'addanci mafi muni da aka gani a Masar, wanda aka kai kan masallata a wannan Juma'a.
Tuni kuwa shugaban kasar Abdel Fattah al Sisi, ya gana da jagororin tsaron, jim kadan da faruwar wannan lamari. Shi ma shugaba Donald Trump na Amirka, ya yi tir da harin da aka kai kan masallata. An kuma bayyana kwanaki uku a matsayin na zaman makokin wannan ta'adin. Dama dai sojojin kasar ta Masar na yaki da mayakan kungiyar IS a yankin arewacin na Sinai, yankin da suka kashe Kiristoci da jami'an tsaro da dama.
Ana kuma fargabar samun karuwar alkaluman wadanda za su mutu, saboda irin munin raunuka da mutane suka ji.
Kwanan wata 24.11.2017
Muhimman kalmomi Masar, Harin ta'addanci, Masallaci, Mutuwa
Permalink https://p.dw.com/p/2oD9B
New Zealand: Za a tsananta dokar mallakar bindiga 16.03.2019
Wani mutum ya bayyana a gaban kotu a New Zealand inda ake tuhumarsa da laifin kisan-kai kwana daya bayan hari kan masallatai biyu a birnin Christchurch.
Kasashen duniya sun yi tir da harin New Zealand 15.03.2019
Al'ummar Musulmi a wasu kasashen duniya sun yi zanga-zangar yin Allah wadai da harin da dan kasar Australiya ya kai a kasar New Zealand. Sai dai an tsaurara matakan tsaro don kare Musulmi a masallatan kasashen yamma.